ai4bharat/Pralekha huggingface dataset:
কর্মী, জন-অভিযোগএবংপেনশনমন্ত্রক
কোভিড-১৯ সংক্রমনের বিষয়ে অভিযোগ সংক্রান্ত পোর্টালে করা ২৫০০০ এরও বেশি অভিযোগের নিষ্পত্তি
১লা এপ্রিল ২০২০ তে পোর্টালটি চালু হওয়ার পর থেকে গত ২০ দিনের মধ্যেই এই অভিযোগ গুলি সমাধান করা হয় বলে জানিয়েছেন ড: জিতেন্দ্র সিংহ
নতুন দিল্লি, ২০ এপ্রিল, ২০২০
কেন্দ্রীয় উত্তর পূর্বাঞ্চল উন্নয়ন মন্ত্রকের স্বাধীন দায়িত্বপ্রাপ্ত প্রতি মন্ত্রী , প্রধানমন্ত্রীর দপ্তরের প্রতিমন্ত্রী ও কর্মচারী বিষয়ক, জন অভিযোগ, পেনসন, পারমাণবিক শক্তি এবং মহাকাশ মন্ত্রকের প্রতিমন্ত্রী ড: জিতেন্দ্র সিংহ জানিয়েছেন, কোভিড-১৯ সংক্রান্ত অভিযোগ জানানোর পোর্টালে উঠে আসা ২৫০০০ এর বেশি অভিযোগের নিষ্পত্তি করা হয়েছে বিগত ২০ দিনে। এই পোর্টালটি চালু হয় ১লা এপ্রিল থেকে।
কেন্দ্রীয় কর্মচারী বিষয়ক মন্ত্রকের অধীনে, প্রশাসনিক সংস্কার এবং জন অভিযোগ দপ্তরের  তত্ত্বাবধানে ১লা এপ্রিল থেকে বর্তমান পরিস্থিতির ওপর নজরদারির জন্য এই ড্যাসবোর্ডটি চালু করা হয়।করোনা ভাইরাস অতিমারীর প্রেক্ষিতে দেশজুড়ে লকডাউন বিধিনিষেধ চালু হওয়ার পর থেকেই এই অভিযোগ জানানোর পোর্টালটিতে বিশেষ সাড়া পাওয়া যায়। ফলস্বরূপ গত তিন সপ্তাহে পোর্টালে বেশ কয়েক হাজার অভিযোগ উঠে আসে। দেখা গেছে ১লা এপ্রিল চালু হওয়ার দিন কোভিড-১৯ সংক্রান্ত অভিযোগ নথিবদ্ধ হয় ৩৩২টি, ১৫ দিনের মধ্যে সেই সংখা বেড়ে হয় ৫,৫৬৬টি।
ড:জিতেন্দ্র সিংহ গন অভিযোগ দপ্তরকে এবং জাতীয় নজরদারি ড্যাসবোর্ডের নিয়ন্ত্রকদের সাধুবাদ জানিয়ে বলেন, তাদের ২৪ ঘন্টার নিরলস নজরদারি এবং দ্রুত ব্যবস্থা নেওয়ার কারণেই এক একটি অভিযোগের প্রতিকার হতে সময় লেগেছে গড়ে মাত্র ১'৫৭ দিন।
উল্লেখ করা যেতে পারে, জাতীয় নজরদারি ড্যাসবোর্ডের অধীনে অভিযোগ পোর্টাল,একটি স্বতন্ত্র উইন্ডো, যাতে কোভিড সংক্রান্ত অভিযোগ সরাসরি নথিবদ্ধ করা সম্ভব। নথিবদ্ধ অভিযোগ গুলি সংশ্লিষ্ট কর্তৃপক্ষের কাছে সমাধানের জন্য পাঠানো হচ্ছে।
এখন পর্যন্ত প্রায় ১৪,৯৮২টি কোভিড সংক্রান্ত অভিযোগ বিভিন্ন রাজ্য সরকার গুলির কাছে সমাধানের জন্য পাঠানো হয়েছে বাকি অভিযোগ গুলি প্রতিকারের জন্য পাঠানো হয় কেন্দ্রীয় মন্ত্রক গুলির কাছে। পরিযায়ী শ্রমিক,স্বাস্থ্য পরিকাঠামো এবং কোয়ারেন্টাইন, খাদ্য এবং নাগরিকদের পণ্য সরবরাহ,ব্যাঙ্ক এবং আর্থিক ক্ষেত্র গুলির পরিষেবা বিষয়ে অভিযোগ গুলির প্রতি বিশেষ নজর দেওয়া হচ্ছে। এ ছাড়াও বেতন এবং কর্মীদের বিভিন্ন বিষয় এবং বিদ্যালয় ও উচ্চ শিক্ষা বিষয়ক অভিযোগ গুলিকেও গুরুত্ব দিয়ে সমাধান করার চেষ্টা করা হচ্ছে।
(CG/PPM
সংস্কৃতিমন্ত্রক
কেন্দ্রীয় সংস্কৃতি মন্ত্রকের অধীনস্থ গান্ধী স্মৃতি এবং দর্শন সমিতি, কোভিড-19 অতিমারীর বিরুদ্ধে লড়াইয়ে পাশে থাকতে ঝাড়খন্ড প্রশাসন কে ব্যক্তিগত সুরক্ষা সরঞ্জাম কিট এবং অন্যান্য সামগ্রী পাঠিয়েছে
গ্রামীন উন্নয়ন দপ্তরের সচিব শ্রী এন এন সিনহা এই সমস্ত সরঞ্জাম পাঠানোর কাজের সূচনা করেন
নতুন দিল্লি, ২৯শে মে, ২০২০
কোভিড-19 অতিমারীর বিরুদ্ধে লড়াইয়ে পাশে থাকতে নতুন দিল্লীর গান্ধী স্মৃতি এবং দর্শন সমিতি ও রাজস্থানের লুপিন হিউম্যান ওয়েলফেয়ার এসোসিয়েশন ২৯শে মে, ঝাড়খণ্ডের উপজাতি অধ্যুষিত জেলা খুন্তিতে বিনামূল্যে ২০০টি ব্যক্তিগত সুরক্ষা সরঞ্জাম কিট, ৫০টি থার্মোমিটার, ১০,০০০ গ্লাভস,১১,০০০ মাস্ক, ৫০০ ফেস শিল্ড পাঠিয়েছে। এই সব সামগ্রী জেলা প্রশাসনের ব্যবহারের জন্য পাঠানো হয়েছে।
ভারত সরকারের গ্রামীন উন্নয়ন মন্ত্রকের সচিব, আই এ এস আধিকারিক শ্রী এন এন সিনহা দিল্লীর কৃষি ভবন থেকে এই সামগ্রীগুলি পাঠানোর কাজের সূচনা করেন। এই অনুষ্ঠানে অন্যান্যদের মধ্যে উপস্থিত ছিলেন জি এস ডি এসের নির্দেশক শ্রী দীপঙ্কর গায়েন এবং লুপিন হিউমান ওয়েলফেয়ার এসোসিয়েশনের মুখ্য কার্যনির্বাহী আধিকারিক শ্রী সীতা রাম গুপ্তা প্রমুখ।
কোভিড-19 অতিমারী শুরুর পর থেকেই জি এস ডি এস এবং লুপিন একত্রে নিয়মিত ভাবে বিভিন্ন সংস্থা, সরকারী দপ্তর এবং গরিব মানুষদের জন্য বিনামূল্যে মাস্ক সহ ওপরে উল্লিখিত নানান সামগ্রী বিতরণ করে চলেছে।
মহাত্মা গান্ধীর ১৫০ তম জন্মবার্ষিকীকে সামনে রেখে জি এস ডি এস এর সারা দেশজুড়ে গড়ে ওঠা সৃজন কেন্দ্রগুলি এবং দিল্লিতে অবস্থিত সৃজনের প্রশিক্ষণ ও উৎপাদন কেন্দ্রগুলি বিনামূল্যে বিতরণের জন্য মাস্ক উৎপাদন করে চলেছে। মাস্কের সরবরাহ অক্ষুণ্ণ রাখতে বিভিন্ন দপ্তরে এর উৎপাদন চলছে।
(CG/PPM
বস্ত্রমন্ত্রক
নতুন বস্ত্র নীতি-২০২০
নয়াদিল্লী, ১২ মার্চ, ২০২০
সরকার বয়ন শিল্পে উন্নতি সাধনে নতুন বস্ত্র নীতি গ্রহণ করেছে। সমস্ত রাজ্য সরকারের কাছ থেকে ই-পোর্টাল এবং বিভিন্ন মাধ্যম থেকে তুলো, রেশম, পাট, পশম, হস্তচালিত তাঁত, বিদ্যুৎ চালিত তাঁত, তন্তু, বস্ত্র শিল্পের সঙ্গে যুক্ত প্রযুক্তি এবং যন্ত্রপাতির আধুনিকীকরণ, মানব সম্পদের মতো তথ্যগুলি বৃহত্তর স্বার্থে একত্রীকরণ করা হয়েছে। দীর্ঘ সময় ধরে বস্ত্র শিল্প প্রযুক্তিগত সমস্যা, উৎপাদন খরচ এবং ঋণ পাওয়ার মতো সমস্যার সম্মুখীন হয়েছে। তাই বস্ত্র এবং অনুসারী শিল্প ক্ষেত্রগুলির উন্নতিসাধনে সরকার একাধিক প্রকল্প চালু করেছে। কলকাতা, লুধিয়ানা ত্রিপুরার মতো জায়গায় বয়ন এবং অনুসারী শিল্পের উৎপাদন বৃদ্ধির জন্য আলাদা করে প্রকল্প চালু করা হয়েছে। সরকার সংশোধিত প্রযুক্তিগত আধুনিকীকরণ তহবিল প্রকল্পের অনুমোদন দিয়েছে। বস্ত্র শিল্পের আধুনিকীকরণে প্রযুক্তিগত সহায়তার জন্যই এই উদ্যোগ নেওয়া হয়েছে। আশা করা হচ্ছে ২০২২ সালের মধ্যে বস্ত্র শিল্পে ১ লক্ষ কোটি টাকা বিনিয়োগ এবং ৩৫ লক্ষ ৬২ হাজার কর্মসংস্হান সম্ভব হবে। জাতীয় হস্তচালিত তাঁত উন্নয়ন কর্মসূচি, হস্তচালিত তাঁতিদের উন্নয়নে সহায়তাদান প্রকল্প, হস্তচালিত তাঁতি কল্যাণ প্রকল্প গ্রহণ করা হয়েছে। বিদ্যুৎ চালিত তাঁত শিল্পের উন্নয়নে সহায়তাদান প্রকল্প, রেশম চাষের উন্নতিতে উদ্যোগ নেওয়া হয়েছে। পাট চাষিদের আয় বৃদ্ধি এবং উত্তর পূর্বাঞ্চল আঞ্চলিক বস্ত্র উন্নয়ন প্রকল্প গ্রহণ করা হয়েছে। দেশে ৫৬টি বস্ত্র পার্ক গড়ে তোলার জন্য সরকার অনুমোদন দিয়েছে। এরমধ্যে পশ্চিমবঙ্গে দুটি পার্ক গড়ে উঠবে। তারমধ্যে একটি কলকাতায় ইআইজিএমইএফ অ্যাপারাল পার্ক লিমিটেড। এরজন্য ৪০ কোটি টাকা মঞ্জুর করা হয়েছে। আর একটি পার্ক গড়ে উঠবে হাওড়ায়। সেটি হল হোসিয়ারি টেক্সটাইল পার্ক। এরজন্য ২৮.০৬ কোটি টাকা বরাদ্দ করা হয়েছে। এই দুটি পার্ক তৈরির কাজ শুরু হয়েছে।
রাজ্যসভায় আজ এক লিখিত উত্তরে একথা জানান কেন্দ্রীয় বস্ত্র মন্ত্রী শ্রীমতী স্মৃতি জুবিন ইরানী।
CG/SS/NS
(Visitor Counter : 240
নির্বাচনকমিশন
পশ্চিমবঙ্গে চতুর্থ দফায় আগামীকাল ৮টি আসনে ভোট মোট ভোটদাতা ১ কোটি ৩০ লক্ষেরও বেশি
কলকাতা, ২৮ এপ্রিল, ২০১৯
সাধারণ নির্বাচনের চতুর্থ দফায় আগামীকাল পশ্চিমবঙ্গে আটটি আসনে ভোট নেওয়া হবে। এই দফায় আরও আটটি রাজ্যের ৬৩টি সংসদীয় আসনে ভোট গ্রহণ করা হবে। পশ্চিমবঙ্গের আটটি আসনে নির্দল ও অন্যান্য স্বীকৃত রাজনৈতিক দল মিলিয়ে ১১টি দলের মোট ৬৮ জন প্রার্থী প্রতিদ্বন্দ্বীতার আসনে রয়েছেন। এদের মধ্যে ন’জন মহিলা প্রার্থী। আজ এক সাংবাদিক সম্মেলনে এই তথ্য দেন রাজ্যের অতিরিক্ত মুখ্য নির্বাচনী আধিকারিক শ্রী সঞ্জয় বসু। রাজ্যের যে আটটি আসনে আগামীকাল ভোট, সেগুলি হ’ল – বহরমপুর, কৃষ্ণনগর, রানাঘাট , বর্ধমান পূর্ব , বর্ধমান – দুর্গাপুর, আসানসোল, বোলপুর  এবং বীরভূম। ভোট গ্রহণ চলবে সকাল ৭টা থেকে সন্ধ্যে ৬টা পর্যন্ত।
রাজ্যে চতুর্থ দফার ঐ আটটি সংসদীয় কেন্দ্রে মোট ভোটদাতা ১ কোটি ৩৪ লক্ষ ৫৬ হাজার ৪৯১। এর মধ্যে পুরুষ ভোটদাতা ৬৯ লক্ষ ৬ হাজার ১৯৯। মহিলা ভোটদাতা ৬৫ লক্ষ ৫০ হাজার ০৪। এছাড়াও ২৮৮ জন তৃতীয় লিঙ্গের ভোটদাতা আগামীকাল তাঁদের ভোটাধিকার প্রয়োগ করবেন। উপরোক্ত আটটি আসনে সার্ভিস ভোটারের সংখ্যা ৮ হাজার ৭২৩। রানাঘাট  লোকসভা কেন্দ্রে সর্বাধিক সংখ্যায় ভোটদাতা রয়েছেন। এই কেন্দ্রে পুরুষ ভোটদাতা ৯ লক্ষ ৪ হাজার ৮৪৯ জন এবং মহিলা ভোটদাতা ৮ লক্ষ ৫১ হাজার ৫৪৮ জন। এর পাশাপাশি, ৪৮ জন তৃতীয় লিঙ্গের ভোটদাতাও রয়েছেন।
সমগ্র ভোটদান প্রক্রিয়া সুষ্ঠু ও অবাধে সম্পন্ন করতে নির্বাচন কমিশন এই আটটি আসনের জন্য ১৮ হাজার ৭২১টি ব্যালট ইউনিট, ১৮ হাজার ৭০৬টি কন্ট্রোল ইউনিট এবং ১৮ হাজার ৯৪০টি ভিভিপ্যাট যন্ত্রের ব্যবস্থা করেছে। মোট ভোট গ্রহণ কেন্দ্রের সংখ্যা ১৫ হাজার ২৭৭।
তীব্র গরমের বিষয়টিকে মাথায় রেখে নির্বাচন কমিশন ভোটকর্মীদের স্বার্থে ভোট গ্রহণ কেন্দ্রগুলিতে শামিয়ানার পাশাপাশি, প্রাথমিক চিকিৎসার নানা উপকরণের ব্যবস্থা করেছে। ভোটদাতারা তাঁদের ভোটাধিকার প্রয়োগ করতে এসে অসুস্থ হয়ে পড়লে চিকিৎসার প্রাথমিক ব্যবস্থা করতেই এ ধরণের বন্দোবস্ত বলে কমিশনের তরফে জানানো হয়েছে। এছাড়াও ভোট গ্রহণ কেন্দ্রগুলিতে নিকটবর্তী হাসপাতাল এবং অ্যাম্বুলেন্সের ব্যাপারে তৎক্ষণাৎ যোগাযোগেরও বন্দোবস্ত করা হয়েছে। বিশেষভাবে সক্ষম ভোটদাতাদের জন্য পরিবহণ ব্যবস্থার পাশাপাশি, হুইল চেয়ার, ব্রেইল ভোটার স্লিপ প্রভৃতির ব্যবস্থা করা হয়েছে। নির্বাচন কমিশনের নির্দেশ অনুযায়ী আইন-শৃঙ্খলা পরিস্থির ওপর নজরদারি বজায় রাখতে পর্যাপ্ত সংখ্যায় সশস্ত্র পুলিশ কর্মী মোতায়ন করা হচ্ছে বলেও শ্রী বসু জানান।
SSS/BD/SB
(Visitor Counter : 112
সারওরসায়নমন্ত্রক
ডিএপি এবং এনপিকে সারের দাম বাড়ানোর কোনও পরিকল্পনা নেই : আইএফএফসিও
নয়াদিল্লি, ২৮ সেপ্টেম্বর, ২০২০
ভারতীয় কৃষক সার সমবায় লিমিটেড  পুনরায় জানিয়েছে যে, ডায়ামনিয়াম ফসফেট  এবং এনপিকে সারের সর্বোচ্চ খুচরো মূল্য  বাড়ানোর কোনও পরিকল্পনা নেই।
আইএফএফসিও-র পরিচালন অধিকর্তা শ্রী ইউ এস অবস্তী এক ট্যুইট বার্তায় জানিয়েছেন, আন্তর্জাতিক বাজারে ফস অ্যাসিড এবং অন্যান্য কাঁচা মালের দাম বাড়লেও দেশে সারের দাম বাড়ানো হচ্ছে না।
তিনি বলেছেন, রবি ফসলের মরশুমে ডিএপি এবং এনপিকে সারের এমআরপি বাড়ানোর কোনও পরিকল্পনা নেই, কারণ "আমাদের লক্ষ্য কৃষিজীবী মানুষের সেবা করা, তাঁদের কৃষিক্ষেত্রে ব্যয় হ্রাস করা এবং প্রধানমন্ত্রী নরেন্দ্র মোদী যে আত্মনির্ভর ভারত গঠনের আহ্বান জানিয়েছেন, তার সঙ্গে সঙ্গতি বজায় রেখে ২০২২ সালের মধ্যে কৃষকদের আয় দ্বিগুণ করা।"
আইএফএফসিও সার উৎপাদন ও বিপণনের ব্যবসায় নিযুক্ত একটি অন্যতম শীর্ষস্থানীয় সমবায় সমিতি। ভারতের তাদের পাঁচটি সার উৎপাদন কেন্দ্র রয়েছে।
CG/SS/DM
(Visitor Counter : 126
প্রধানমন্ত্রীরদপ্তর
প্রধানমন্ত্রী লোকসভায় রাষ্ট্রপতির অভিভাষণের ধন্যবাদসূচক প্রস্তাবের জবাব দিলেন
নয়াদিল্লী, ২৫ জুন ২০১৯
প্রধানমন্ত্রী নরেন্দ্র মোদী আজ লোকসভায় রাষ্ট্রপতির সংসদে অভিভাষণের ধন্যবাদসূচক প্রস্তাবের বিতর্কের জবাব দিয়েছেন। তিনি সভার সদস্যদের, বিশেষ করে প্রথমবারের সাংসদদের বিতর্কে অংশ নেবার জন্য ধন্যবাদ জানিয়েছেন। রাষ্ট্রপতির অভিভাষণে নতুন ভারতের যে বিষয়টি স্থান পেয়েছে, তা আসলে দেশের লক্ষ লক্ষ মানুষের স্বপ্ন বলে প্রধানমন্ত্রী মন্তব্য করেন।
২০১৯ এর লোকসভা নির্বাচনে বিপুল জয়ের প্রসঙ্গ উল্লেখ করে প্রধানমন্ত্রী বলেন, সরকারের কাজের মূল্যায়ন করেই জনগণ আবারো একটি স্থায়ী সরকারের পক্ষে রায় দিয়েছেন।
শ্রী নরেন্দ্র মোদী বলেন, “ ভারতের জনগণ, জাতির কিসে ভালো হবে সেটি যে চিন্তা করেন, তা ২০১৯ এর লোকসভা নির্বাচন থেকেই বোঝা যায়।“ তিনি আরো বলেন ১৩০কোটি ভারতবাসীর জন্য আবারো কাজ করবার সুযোগ পেয়ে ভাল লাগছে। নাগরিকদের উন্নত জীবনযাত্রার লক্ষে কাজ করা হবে।
প্রধানমন্ত্রী তাঁর জবাবে কেন্দ্রের নানা পরিকল্পনার কথা উল্লেখ করেন। তিনি বলেন, সরকার মানব কল্যাণ এবং আধুনিক পরিকাঠামোর বিষয়ে দায়িত্বশীল। তাই উন্নয়নের পথ থেকে কখনোই সরে যাওয়া হবে না। শ্রী মোদী বলেন,” দেশের প্রগতির জন্য সবথেকে গুরুত্বপূর্ণ হল প্রতিটি ভারতীয়র ক্ষমতায়ন।“
প্রধানমন্ত্রী বলেন, তাঁর সরকার মনে করে, দেশের প্রগতিতে প্রতিটি দেশবাসীর অবদান আছে। সদনে জরুরী অবস্থার জারীর অন্ধকার দিনগুলির কথা তিনি স্মরণ করেন।
মহাত্মা গান্ধীর জন্মের সার্ধ জন্ম শতবার্ষিকী এবং স্বাধীনতার ৭৫ বছর পূর্তির বিষয়টি দেশের ইতিহাসে গুরুত্বপূর্ণ বলে উল্লেখ করে প্রধানমন্ত্রী যথাযথ মর্যাদায় এগুলি পালনের জন্য সকলের কাছে আহ্বান জানান। তিনি বলেন স্বাধীনতা সংগ্রামীরা যে ভারতের স্বপ্ন দেখতেন, দেশবাসীকে সেই ভারত গঠনের লক্ষে কাজ করতে হবে।
প্রধানমন্ত্রী বলেন, সরকার পরিচালনার দায়িত্ব পাওয়ার পর, জনমুখী বেশ কিছু সিদ্ধান্ত নেওয়া হয়েছে। এর ফলে কৃষক, ব্যবসায়ী, তরুণ সম্প্রদায় এবং সমাজের অন্যান্য অংশের মানুষরা উপকৃত হবেন। জাতিকে যে সব প্রতিশ্রুতি দেওয়া হয়েছে সেগুলি পূরণের কাজ শুরু হয়েছে।
জল সংরক্ষণের উপর গুরুত্ব আরোপ করে শ্রী মোদী বলেন, “জলশক্তি” নামে নতুন মন্ত্রক গঠনের পাশাপাশি সরকার নানা উদ্যোগ নিয়েছে। জলের সংরক্ষণের জন্য সকলকে এগিয়ে আসার আহ্বান জানিয়ে তিনি বলেন দরিদ্র এবং মহিলারা জলসংকটে সবথেকে সমস্যায় পরেন। প্রত্যেক বাড়িতে জল সরবরাহের বিষয়ে তাঁর সরকারের অঙ্গীকারের কথা প্রধানমন্ত্রী আবারো উল্লেখ করেন।
ভারতের অর্থনীতিকে ৫লক্ষকোটি মার্কিন ডলারের সমতুল পরিমাণে নিয়ে যেতে তিনি সামগ্রিক উদ্যোগের আহ্বান জানান। পর্যটনের প্রসারের উপর জোর দিয়ে প্রধানমন্ত্রী বলেন, আর্থিক সমৃদ্ধির জন্য পর্যটন পরিকাঠামোর উন্নয়নের প্রয়োজন। প্রধানমন্ত্রী ‘মেক ইন ইন্ডিয়া’ এবং দক্ষতা উন্নয়নের উপরও গুরুত্ব দেন।
দেশে দুর্নীতির কোন স্থান নেই বলে মন্তব্য করে শ্রী মোদী বলেন সরকার দুর্নীতির বিরুদ্ধে লড়াই চালিয়ে যাবে। জীবনযাত্রার মানের উন্নয়নের উপর গুরুত্ব দিয়ে প্রধানমন্ত্রী নতুন ভারত গঠনের লক্ষে সকলকে একযোগে কাজ করতে আহ্বান জানান।
CG/CB
(Visitor Counter : 147
কৃষিমন্ত্রক
মুখাবয়বের মাধ্যমে শনাক্তকরণের সুবিধা সহ প্রধানমন্ত্রী কিষাণ মোবাইল অ্যাপের সূচনা করলেন শ্রী নরেন্দ্র সিং তোমর
কিষাণ সম্মাননিধি প্রযুক্তি এবং উদ্ভাবনী প্রকল্প কৃষকদের সামগ্রিক উন্নয়নে সক্ষম – শ্রী তোমর
নতুন দিল্লি, ২৩ জুন, ২০২৩
মুখাবয়বের মাধ্যমে শনাক্তকরণের সুবিধা সহ প্রধানমন্ত্রী কিষাণ মোবাইল অ্যাপের সূচনা করেছেন কেন্দ্রীয় কৃষি এবং কৃষক উন্নয়ন মন্ত্রী শ্রী নরেন্দ্র সিং তোমর । কৃষকদের আয় বৃদ্ধির জন্য জনপ্রিয় প্রকল্প ‘প্রধানমন্ত্রী কিষাণ সম্মাননিধি’র আওতায় এই অ্যাপটি চালু করা হল । আধুনিক প্রযুক্তি ব্যবহারের এক অনন্য উদাহরণ এই অ্যাপ। এতে মুখাবয়ব স্ক্যান করে কৃষকরা তাদের ইকেওয়াইসি পূরণ করতে পারবেন । বাড়িতে বসেই কোনো ওটিপি বা আঙুলের ছাপ ছাড়াই কেবলমাত্র মুখাবয়ব স্ক্যান করে ইকেওয়াইসি প্রক্রিয়া সম্পূর্ণ করতে পারবেন কৃষকরা ।
দেশের বিভিন্ন কৃষি বিজ্ঞান কেন্দ্রে উপস্থিত হাজার হাজার কৃষক এবং কেন্দ্রীয় ও রাজ্য সরকারের প্রতিনিধি এবং বিভিন্ন সরকারি সংস্থা ও কৃষি প্রতিষ্ঠানের প্রতিনিধিরা নতুন দিল্লির কৃষি ভবনে আয়োজিত এই অনুষ্ঠানে ভার্চুয়ালি যোগ দেন । কেন্দ্রীয় মন্ত্রী শ্রী তোমর বলেন, প্রধানমন্ত্রী কিষাণ সম্মাননিধি ভারত সরকারের একটি সুসংহত ও উচ্চাকাঙ্খী প্রকল্প । এর বাস্তবায়নে রাজ্য সরকারগুলির ভূমিকাও সন্তোষজনক । এরফলে বর্তমানে এই প্রকল্পে ৮.৫ কোটি কৃষককে কেওয়াইসি পূরণের পর কিস্তির অর্থ প্রদান করা সম্ভব হবে । কৃষকরা যথাযথভাবে তথ্য পূরণ করে সুবিধা লাভ করতে পারবেন ।
শ্রী তোমর বলেন, প্রধানমন্ত্রী কিষাণ সম্মাননিধির সুফল কেন্দ্রীয় সরকার কোনো মধ্যসত্ত্বভোগী ছাড়াই সরাসরি কৃষকদের কাছে পৌঁছে দিচ্ছে । বর্তমানে কেবলমাত্র প্রযুক্তির সাহায্যেই এই বিপুল সংখ্যক কৃষককে সুবিধা প্রদান করা সম্ভব হচ্ছে । এই প্রকল্পের বাস্তবায়ন নিয়ে কেউ কোনো প্রশ্ন তুলতে পারেনা । যা একটি গুরুত্বপূর্ণ সাফল্য । ভারত সরকার এই অ্যাপটি তৈরি করায় কাজ আরও সফল হল । ভারত সরকার রাজ্যগুলির জন্য প্রয়োজনীয় সব সুবিধার ব্যবস্থা করেছে ।
কেন্দ্রীয় মন্ত্রী শ্রী তোমর বলেন, এই প্রকল্পের জন্য যেন সর্বদাই প্রয়োজনীয় তহবিল মজুত থাকে, সেবিষয়ে প্রধানমন্ত্রী শ্রী নরেন্দ্র মোদী সর্বদাই জোর দিয়েছেন । অধিকাংশ কৃষক শীঘ্রই এই প্রকল্পে চতুর্দশ কিস্তি পাবেন ।
অনুষ্ঠানে কেন্দ্রীয় কৃষি ও কৃষক কল্যাণ প্রতিমন্ত্রী শ্রী কৈলাশ চৌধুরী বলেন, প্রযুক্তির মাধ্যমে কৃষিক্ষেত্র উপকৃত হচ্ছে । এই অ্যাপটির নতুন সুবিধা কৃষকদের আরও নানান বিষয়ে সাহায্য করবে ।
কেন্দ্রীয় কৃষি সচিব শ্রী মনোজ আহুজাও তার মতামত জানান । অতিরিক্ত সচিব শ্রী প্রমোদ কুমার মেহরাদা অ্যাপটির বিষয়ে বিস্তারিত জানান । দফতরের উপদেষ্টা শ্রী মনোজ কুমার গুপ্তা সমগ্র অনুষ্ঠানটির ব্যবস্থাপনায় ছিলেন । বিভিন্ন রাজ্য সরকারের আধিকারিকরাও এই প্রকল্পের সুবিধা সম্পর্কে তাদের অভিজ্ঞতা জানান ।
প্রধানমন্ত্রী কিষাণ বিশ্বের অন্যতম বৃহত্তম ডিবিটি প্রকল্প । এর মাধ্যমে কৃষকরা তাদের আধার সংযুক্ত ব্যাঙ্ক অ্যাকাউন্টে প্রতি বছর তিনটি কিস্তিতে সরাসরি ৬০০০ টাকা করে পান । ইতিমধ্যে ১১ কোটির বেশি কৃষকের ব্যাঙ্ক অ্যাকাউন্টে ২.৪২ লক্ষ কোটি টাকা দেওয়া হয়েছে । যার মধ্যে ৩ কোটির বেশি মহিলা রয়েছেন । প্রধানমন্ত্রী কিষাণ যোজনা কোভিডের সময় যখন লকডাউন চলছিল, তখন কৃষকদের জন্য বিশেষ উপকারী হয়ে উঠেছিল । সরাসরি এই আর্থিক সহায়তা কৃষকদের কঠিন সময়ে আস্থা জুগিয়েছে ।
এই প্রথম ৮.১ কোটি কৃষককে সরাসরি তাদের ব্যাঙ্ক অ্যাকাউন্টে ত্রয়োদশ কিস্তির টাকা সফলভাবে প্রদান করা হয়েছে । নতুন এই অ্যাপটি ব্যবহার করা খুব সহজ এবং গুগল প্লে-স্টোর থেকে সহজেই ডাউনলোড করে নেওয়া যাবে । এই অ্যাপ থেকে প্রধানমন্ত্রী কিষান অ্যাকাউন্ট ও এই প্রকল্পের বিষয়ে গুরুত্বপূর্ণ তথ্য পাওয়া যাবে ।
CG/PM/RAB…………………23rd JUNE,2023…………
(Visitor Counter : 129
নারীওশিশুবিকাশমন্ত্রক
কর্মরতা মহিলাদের জন্য হোস্টেলের ব্যবস্থা
নয়াদিল্লী, ২৫ মার্চ, ২০২১
কর্মরতা মহিলারা শহরাঞ্চলে, আধা-শহর এলাকা এবং গ্রামাঞ্চলে নিরাপদ ও যাতায়াতের সুবিধা যুক্ত হোস্টেল যাতে পান তার জন্য মহিলা ও শিশু বিকাশ মন্ত্রক প্রয়োজনীয় ব্যবস্থা নিয়ে থাকে। এই ধরণের হোস্টেলের ব্যবস্থা করার জন্য রাজ্য সরকার অথবা কেন্দ্রশাসিত অঞ্চল প্রশাসনের মাধ্যমে বিভিন্ন প্রকল্প বাস্তবায়িত করা হয়। দেশের মেট্রো শহরগুলি সহ বিভিন্ন জায়গায় কর্মরতা মহিলাদের হোস্টেল সংক্রান্ত এই তথ্য আজ রাজ্যসভায় জানিয়েছেন কেন্দ্রীয় নারী ও শিশু বিকাশ মন্ত্রী শ্রীমতি স্মৃতি জুবিন ইরানী। আসামে ১৭টি, পশ্চিমবঙ্গে ৩৮টি এবং ত্রিপুরায় ১টি হোস্টেল রয়েছে। পশ্চিমবঙ্গে আরও একটি হোস্টেল তৈরির কাজ চলছে। সারা দেশে কর্মরতা মহিলাদের জন্য ৯০৫টি হোস্টেল আছে। আরও ৬৫টি হোস্টেল তৈরি করা হচ্ছে।
আবাসনএবংশহরাঞ্চলেরদারিদ্র্যদূরীকরণমন্ত্রক
সংসদ ভবন, অভিন্ন কেন্দ্রীয় সচিবালয় ও সেন্ট্রাল ভিসতার উন্নয়ন বা পুনরুন্নয়নের কাজ শেষ করার সময়সীমা নির্ধারিত
নয়াদিল্লি, ২৫ অক্টোবর, ২০১৯
সেন্ট্রাল পাবলিক ওয়ার্কস ডিপার্টমেন্ট  সেন্ট্রাল ভিসতা এরিয়া এবং চাহিদা অনুযায়ী ভবনগুলির নকশা নির্মাণের দায়িত্ব বেসরকারি প্রতিষ্ঠান এইচসিপি ডিজাইন, প্ল্যানিং অ্যান্ড ম্যানেজমেন্ট প্রাইভেট লিমিটেডকে গত ১৮ই অক্টোবর হস্তান্তরিত করে। এই প্রেক্ষিতে সংশ্লিষ্ট সংস্থাটি ইতিমধ্যেই কাজ শুরু করেছে। উল্লেখ করা যেতে পারে, কেন্দ্রীয় সরকার সংসদ ভবন, অভিন্ন কেন্দ্রীয় সচিবালয় ও সেন্ট্রাল ভিস্তার উন্নয়ন বা পুনরুন্নয়নের কাজ শেষ করার জন্য সময়সীমা স্থির করে দিয়েছে। সেন্ট্রাল ভিসতার কাজ শেষ করার জন্য সিপিডব্লিউডি-কে ২০২১-এর নভেম্বর পর্যন্ত, সংসদ ভবন নির্মাণের কাজ ২০২২-এর মার্চ নাগাদ এবং অভিন্ন কেন্দ্রীয় সচিবালয় নির্মাণের কাজ ২০২৪-এর মার্চ মাস পর্যন্ত সময় দেওয়া হয়েছে।
নতুন দিল্লির রাইসিনা হিলে অবস্থিত পুরনো ভবন, অভিন্ন কেন্দ্রীয় সচিবালয় ভবন, পুরনো সংসদ ভবনের সংস্কার, সাংসদদের প্রয়োজনীয়তা অনুযায়ী আরও বেশি জায়গা তথা সম্পূর্ণ কেন্দ্রীয় ভিসতার মানোন্নয়নে মাস্টার প্ল্যান রচনার জন্য বিশ্বমানের পরামর্শদাতা সংস্থার প্রয়োজনীয়তা দেখা দিয়েছিল। এই মাস্টার প্ল্যান রচনার জন্য উপযুক্ত পরামর্শদাতা সংস্থার নির্বাচন প্রক্রিয়া গত ২ সেপ্টেম্বর শুরু হয়। এই প্রেক্ষিতে সিপিডব্লিউডি দরপত্র আহ্বান সংক্রান্ত বিজ্ঞপ্তি জারি করে। এই বিজ্ঞপ্তির প্রেক্ষিতে ২৪টি সংস্থা দরপত্র জমা দেয়। জমা পড়া দরপত্রগুলির মধ্য থেকে ছ’টি সংস্থাকে চিহ্নিত করা হয়। এদের মধ্যে থেকে পুঙ্খানুপুঙ্খ বিশ্লেষণ তথা কারিগরি দক্ষতার বিষয়গুলিকে বিবেচনায় রেখে অধ্যাপক পি এস এন রাও-এর সভাপতিত্বে একটি বিচারকমণ্ডলী কেন্দ্রীয় ভবনগুলির মাস্টার প্ল্যান রচনার জন্য এইচসিপি ডিজাইন, প্ল্যানিং অ্যান্ড ম্যানেজমেন্ট সংস্থাকে মনোনীত করে। ঐ বিচারকমণ্ডলীতে অধ্যাপক রাও ছাড়াও বিশিষ্ট স্থপতিবিদরাও ছিলেন।
উল্লেখ করা যেতে পারে, এইচসিপি ডিজাইন, প্ল্যানিং অ্যান্ড ম্যানেজমেন্ট সংস্থা ভারতের অগ্রণী একটি বৃহদায়তন ভবন নির্মাণ প্রতিষ্ঠান। এই সংস্থার আধুনিক মানের ভবন নির্মাণের বিপুল অভিজ্ঞতা রয়েছে। ইতিমধ্যেই সংস্থাটি গান্ধীনগরে রাজ্য সচিবালয়, সবরমতী রিভার ফ্রন্টের উন্নয়ন, মুম্বাই বন্দর কমপ্লেক্স, বারাণসীতে মন্দির কমপ্লেক্সগুলির পুনরুন্নয়ন, আইআইএম আমেদাবাদের নতুন ভবন নির্মাণ এবং কলকাতায় সিআইআই-এসএন সেন্টার নির্মাণের কাজ করেছে। ভারতের বাইরেও সংস্থাটি বেশ কিছু ভবন নির্মাণের নকশা রচনা করেছে।
দিল্লির রাইসিনা হিলে যে ভবনগুলি রয়েছে সেগুলি ১৯১১ থেকে ১৯৩১ সালের মধ্যে নির্মাণ করা হয়েছিল। এ ভবনগুলির নকশা নির্মাণ করেছিলেন স্যার এডউইন লুটিয়েন এবং স্যার হার্বার্ট বেকার। এই ভবনগুলি নির্মানের পাশাপাশি তৎকালীন ভাইসরয় ও সেক্রেটারিয়েট ভবনেরও পরিকল্পনা করা হয়েছে। সংসদ ভবনও ঐ একই সময়ে গড়ে উঠেছিল। প্রসঙ্গত উল্লেখ্য, রাষ্ট্রপতি ভবন থেকে দিল্লি শহরের হৃদপিণ্ড ইন্ডিয়া গেট পর্যন্ত এলাকাটি সেন্ট্রাল ভিসতা নামে পরিচিত। রাইসিনা হিলের সমস্ত ভবনগুলির বয়স বর্তমানে প্রায় শতবর্ষের কাছাকাছি। তাই, এই ভবনগুলির পুনরুন্নয়ন বা সংস্কারের প্রয়োজনীয়তা দেখা দিয়েছে। এমনকি, সেই সময়ের তুলনায় বর্তমানে এই ভবনগুলির চাহিদাও কয়েকগুণ বেড়েছে। ফলে, ভবনগুলির পরিসর কমে যাওয়ায় নতুন পরিসর নির্মাণের পাশাপাশি বিভিন্ন সুযোগ-সুবিধা গড়ে তোলারও প্রয়োজনীয়তা দেখা দিয়েছে। এই সমস্ত বিষয়গুলিকে বিবেচনায় রেখেই সংসদ ভবন, অভিন্ন কেন্দ্রীয় সচিবালয় সহ অন্যান্য ভবনের পুনরুন্নয়ন বা সংস্কারের সিদ্ধান্ত নেওয়া হয়েছে।
CG/BD/DM
(Visitor Counter : 167
মানবসম্পদবিকাশমন্ত্রক
পণ্ডিত মদন মোহন মালব্য শিক্ষক প্রশিক্ষণের জাতীয় কর্মসূচির মাধ্যমে স্কুল এবং কলেজগুলিতে ভালো মানের শিক্ষক নিয়োগের ব্যবস্থা করেছে সরকার – মানবসম্পদ উন্নয়ন মন্ত্রী
নয়াদিল্লি, ৯ ডিসেম্বর, ২০১৯
পণ্ডিত মদন মোহন মালব্য শিক্ষক প্রশিক্ষণের জাতীয় কর্মসূচি -র সূচনা হয়েছিল ২০১৪ সালের ডিসেম্বরে। এই কর্মসূচি চলবে ২০২০-র মার্চ পর্যন্ত। এর মূল উদ্দেশ্যই হল স্কুল এবং কলেজগুলিতে ভালো মানের শিক্ষক নিয়োগের ব্যবস্থা করা।
এই কর্মসূচির আওতায় এ পর্যন্ত ১২টি প্রোজেক্ট অ্যাপ্রুভাল বোর্ড -এর বৈঠক হয়েছে। এ পর্যন্ত বিভিন্ন বিশ্ববিদ্যালয় এবং শিক্ষা প্রতিষ্ঠান থেকে পিএবি ১৯১টি প্রস্তাব পেয়েছে যার মধ্যে ৯৫টি প্রস্তাবের অনুমোদন মিলেছে।
এই প্রকল্পের আওতায় আন্তর্জাতিক মানের শিক্ষা প্রতিষ্ঠানের সঙ্গে কোন যৌথ অংশীদারিত্ব হয়নি।
লোকসভায় লিখিত জবাবে এ কথা জানিয়েছেন কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’।
SSS/SS/DM
(Visitor Counter : 108
স্বাস্থ্যওপরিবারকল্যাণমন্ত্রক
প্রধানমন্ত্রী আত্মনির্ভর স্বাস্থ্য ভারত যোজনা
নতুন দিল্লি, ১৫ মার্চ, ২০২১
২০২০-২১ অর্থবছরের বাজেট বক্তৃতায়, 'প্রধানমন্ত্রী আত্মনির্ভর স্বাস্থ্য ভারত যোজনা' এর কথা ১ ফেব্রুয়ারি ঘোষণা করা হয়। আগামী ছয় বছরের জন্য এই প্রকল্প খাতে ৬৪.১৮০ কোটি টাকা ব্যয় করা হবে। এটি জাতীয় স্বাস্থ্য মিশন এর অতিরিক্ত একটি প্রকল্প।
২০২৫-২৬ অর্থবছর পর্যন্ত এই প্রকল্পের আওতায় নিয়ে আসা হয়েছে-
১) দশটি রাজ্যের ১৭,৭৮৮ টি গ্রামীণ স্বাস্থ্য ও নিরাময় কেন্দ্রকে সহায়তা প্রদান করা।
২) সমস্ত রাজ্যে শহরাঞ্চলে অতিরিক্ত ১১,০২৪ টি স্বাস্থ্য কেন্দ্র গড়ে তোলা।
৩) ১১ টি রাজ্যের প্রতিটি জেলা এবং ৩৩৮২ টি ব্লকে সুসংহত জনস্বাস্থ্য পরীক্ষাগার গড়ে তোলা।
৪) দেশের ৬০২ টি জেলায় এবং ১২ টি কেন্দ্রীয় সংস্থা ক্রিতিক্যাল কেয়ার হসপিটাল ব্লক তৈরি করা।
৫) ন্যাশনাল সেন্টার ফর ডিজিজ কন্ট্রোল এবং তার পাঁচটি আঞ্চলিক শাখা ও ২০ টি মেট্রোপলিটন হেলথ সার্ভিস ইউনিটকে শক্তিশালী করা।
৬) সুসংহত স্বাস্থ্য তথ্য পোর্টালের পরিধি বৃদ্ধি করা।
৭) দেশের ৩২ বিমানবন্দর, ১১টি সমুদ্র বন্দর এবং ৭টি ল্যান্ড ক্রসিংয়ের স্বাস্থ্য কেন্দ্র গুলিকে উন্নত মানের গড়ে তোলা।
৮) দেশে আরো ১৫ টি স্বাস্থ্য বিষয়ক জরুরী অস্ত্রোপচার কেন্দ্র এবং ২টি ভ্রাম্যমান হাসপাতাল গড়ে তোলা।
৯) স্বাস্থ্য বিষয়ক একটি জাতীয় কেন্দ্র, বিশ্ব স্বাস্থ্য সংস্থার দক্ষিণ-পূর্ব এশিয়া অঞ্চলের জন্য একটি আঞ্চলিক গবেষণা কেন্দ্র, ৯টি বায়োসেফটি লেভেল থ্রি ল্যাবরেটরিজ এবং চারটি অঞ্চলে জাতীয় ভাইরোলজি কেন্দ্র স্থাপন করা।
আজ লোকসভায় এক লিখিত প্রশ্নের জবাবে কেন্দ্রীয় স্বাস্থ্য প্রতিমন্ত্রী শ্রী অশ্বিনী কুমার চৌবে এই তথ্য জানিয়েছেন।
সারওরসায়নমন্ত্রক
ভারতে ওষুধ ও চিকিৎসা সংক্রান্ত প্রযুক্তি ক্ষেত্রে গবেষণা, উন্নয়ন ও উদ্ভাবন সংক্রান্ত নীতি এবং এর প্রসারের জন্য প্রকল্পের সূচনা করবেন ডঃ মনসুখ মান্ডভিয়া
নয়াদিল্লি, ২৫ সেপ্টেম্বর, ২০২৩
কেন্দ্রীয় স্বাস্থ্য ও পরিবার কল্যাণ এবং সার ও রসায়ন মন্ত্রী ডঃ মনসুখ মান্ডভিয়া আগামীকাল ভারত আন্তর্জাতিক কেন্দ্রে দেশে ওষুধ ও চিকিৎসা সংক্রান্ত প্রযুক্তি ক্ষেত্রে গবেষণা, উন্নয়ন ও উদ্ভাবন সংক্রান্ত নীতি এবং এর প্রসারের জন্য প্রকল্পের সূচনা করবেন। ফার্মাসিউটিক্যালস দপ্তর আয়োজিত এই অনুষ্ঠানে কেন্দ্রীয় সার ও রসায়ন প্রতিমন্ত্রী শ্রী ভগবন্ত খুবা এবং নীতি আয়োগের সদস্য ডাঃ ভি কে পল উপস্থিত থাকবেন।
আগামী এক দশকে ভারতে ওষুধ ও চিকিৎসা সংক্রান্ত প্রযুক্তি ক্ষেত্রের বিপুল প্রসার ঘটার সম্ভাবনা রয়েছে। বিশেষজ্ঞরা বলছেন, ১২-১৩ হাজার কোটি ডলারের সমতুল আর্থিক লেনদেন এই ক্ষেত্র থেকে হবে। সংশ্লিষ্ট ক্ষেত্রের গবেষণা উদ্ভাবন ও উন্নয়নকে উৎসাহ দিতে নতুন এই নীতি প্রণয়ন করা হচ্ছে।
PG/CB/SB
(Visitor Counter : 29
প্রধানমন্ত্রীরদপ্তর
ব্রিটেনের প্রধানমন্ত্রীর সঙ্গে ভারতের প্রধানমন্ত্রীর টেলিফোনে বার্তালাপ
নয়াদিল্লি, ১৯ ডিসেম্বর, ২০১৯
ব্রিটেনে সাম্প্রতিক নির্বাচনে জয়লাভের জন্য ব্রিটেনের প্রধানমন্ত্রী মিঃ বোরিস জনসন-কে টেলিফোনে শুভেচ্ছা জানিয়েছেন।
প্রধানমন্ত্রী বলেছেন, ব্রিটেনের নির্বাচনে প্রধানমন্ত্রী হিসাবে মিঃ জনসন পুনর্নির্বাচিত হওয়ায় তাঁর এবং কনজারভেটিভ পার্টির উপর ঐ দেশবাসীর আস্থার বিষয়টিই প্রতিফলিত হয়।
তাঁর এবং ভারতবাসীর পক্ষ থেকে শুভেচ্ছা জানিয়ে শ্রী মোদী আশা প্রকাশ করে বলেছেন, প্রধানমন্রী মিঃ বোরিস জনসনের নেতৃত্বে ভারত ও ব্রিটেনের মধ্যে সম্পর্ক আগামী দিনে আরও শক্তিশালী হবে।
ব্রিটেনের প্রধানমন্ত্রী মিঃ বোরিস জনসন প্রধানমন্ত্রী শ্রী নরেন্দ্র মোদীকে ধন্যবাদ জানিয়েছেন। ভারত ও ব্রিটেনের সম্পর্ক আগামী দিনে আরও দৃঢ় হবে বলে আশা প্রকাশ করেছেন তিনি।
ভারতে আসার জন্য মিঃ বোরিস জনসন-কে আমন্ত্রণ জানিয়েছেন প্রধানমন্ত্রী শ্রী নরেন্দ্র মোদী। প্রধানমন্ত্রী মিঃ বোরিস জনসন প্রধানমন্ত্রী শ্রী নরেন্দ্র মোদীর আমন্ত্রণ গ্রহণ করেছেন।
CG/SS/SB
(Visitor Counter : 45